গত ৩০ জুলাই অনুষ্ঠিত নির্বাচনে বিএনপির মোসাদ্দেক হোসেন বুলবুলকে বিশাল ভোটের ব্যবধানে হারিয়ে দ্বিতীয় দফায় মেয়র নির্বাচিত হন নগর আওয়ামী লীগ সভাপতি এএইচএম খায়রুজ্জামান লিটন। এর আগে ২০০৮ সালে প্রথমবার নগরপিতা নির্বাচিত হন তিনি। মেয়র হয়ে রাজশাহীকে গ্রিন, ক্লিন ও এডুকেশন সিটিতে পরিণত করেছিলেন মেয়র লিটন। ওই মেয়াদে রাস্তাঘাটের উন্নয়ন, পদ্মাপারের সৌন্দর্য বৃদ্ধিসহ নানা ধরনের প্রকল্প বাস্তবায়ন করে রাজশাহীকে তিনি মডেল নগরীতে পরিণত করেন। কিন্তু ২০১৩ সালের নির্বাচনে বিএনপি নেতা বুলবুলের কাছে তিনি পরাজিত হন। ফলে স্থবির হয়ে পড়ে রাজশাহীর উন্নয়ন।